钦定古今图书集成/明伦汇编/官常典/第599卷 > 虞信
## 钦定古今图书集成/明伦汇编/官常典/第599卷 > 虞信

按《安陆府志》：“信字尚忱，沔阳人。永乐中，以岁贡拜监
察御史。立朝有直声，擢四川按察副使。先是蜀有悍
民为乡邑患，当道皆莫敢发，信首除之，人服其刚。迁
山东按察使九年，吏畏民怀。终河南左布政使，卒于
家。信性伉直，人不敢干以私。在山东，有属吏犯法，以
金研遗其子，信觉，系其子上之朝，英宗命付信自治”，
信竟扑杀其子。